CELEX: 32021R2093
Language: lt
Date: 2021-11-29 00:00:00
Title: Komisijos įgyvendinimo reglamentas (ES) 2021/2093 2021 m. lapkričio 29 d. dėl leidimo naudoti dinatrio 5’-guanilatą kaip visų rūšių gyvūnų pašarų priedą (Tekstas svarbus EEE)

2021 11 30   
               
               
                  LT
               
               
                  Europos Sąjungos oficialusis leidinys
               
               
                  L 427/169
               
            
         KOMISIJOS ĮGYVENDINIMO REGLAMENTAS (ES) 2021/2093
         2021 m. lapkričio 29 d.
         dėl leidimo naudoti dinatrio 5’-guanilatą kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti dinatrio 5’-guanilatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
                  
               
                     (3)
                  
                  
                     prašymas pateiktas dėl leidimo naudoti dinatrio 5’-guanilatą kaip visų rūšių gyvūnų pašarų priedą, priskirtiną prie priedų kategorijos „jusliniai priedai“ ir funkcinės grupės „kvapieji junginiai“;
                  
               
                     (4)
                  
                  
                     pareiškėjas paprašė leisti dinatrio 5’-guanilatą naudoti ir geriamajame vandenyje. Tačiau Reglamentu (EB) Nr. 1831/2003 geriamajame vandenyje neleidžiama naudoti kvapiųjų junginių. Todėl dinatrio 5’-guanilato neturėtų būti leista naudoti geriamajame vandenyje;
                  
               
                     (5)
                  
                  
                     Europos maisto saugos tarnyba (toliau – Tarnyba) 2021 m. gegužės 5 d. priimtoje nuomonėje (2) padarė išvadą, kad siūlomomis naudojimo sąlygomis dinatrio 5’-guanilatas neturi nepageidaujamo poveikio gyvūnų sveikatai, žmonių sveikatai ar aplinkai;
                  
               
                     (6)
                  
                  
                     Tarnyba taip pat padarė išvadą, kad dinatrio 5’-guanilatas veiksmingai pagerina pašarų kvapą ir skonį. Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (7)
                  
                  
                     dinatrio 5’-guanilato vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą medžiagą;
                  
               
                     (8)
                  
                  
                     siekiant užtikrinti geresnę kontrolę, turėtų būti nustatytos tam tikros sąlygos. Visų pirma rekomenduojamas pašarų priedo kiekis turėtų būti nurodytas priedų etiketėse. Jei toks kiekis viršijamas, premiksų etiketėse turėtų būti nurodyta tam tikra informacija;
                  
               
                     (9)
                  
                  
                     tai, kad dinatrio 5’-guanilato neleidžiama naudoti kaip kvapiojo junginio geriamajame vandenyje, netrukdo jo naudoti kombinuotuosiuose pašaruose, kuriais šeriama su vandeniu;
                  
               
                     (10)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Priede nurodytą medžiagą, priklausančią priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 29 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  EFSA Journal 2021;19(6):6619.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        Veikliosios medžiagos kiekis mg/kg visaverčio pašaro, kurio drėgnis yra 12 %
                     
                  
                        
                           Kategorija: jusliniai priedai
                        
                        
                           Funkcinė grupė: kvapieji junginiai
                        
                     
                  
                        2b627i
                     
                     
                        –
                     
                     
                        Dinatrio 5’-guanilatas
                     
                     
                        
                           Priedo sudėtis
                        
                        Dinatrio 5’-guanilatas (GMP)
                        Milteliai
                        
                           Veikliosios medžiagos apibūdinimas
                        
                        Dinatrio 5’-guanilatas (hidrato pavidalu), pagamintas naudojant Corynebacterium stationis KCCM 10530 ir Escherichia coli K-12 KFCC 11067
                        Pagamintas fermentuojant
                        Grynumas: ne mažiau kaip 97 %
                        Cheminė formulė:
                        C10H12N5Na2O8P
                        CAS numeris: 5550-12-9
                        Einecs numeris: 226-914-1
                        
                           Analizės metodas
                            (1)
                        
                        Dinatrio 5’-guanilato (GMP) identifikavimas pašarų priede:
                        
                                    —
                                 
                                 
                                    FAO JECFA dinatrio 5’-guanilatui skirtas skyrius.
                                 
                              Dinatrio 5’-guanilato nustatymas pašarų priede, kvapiųjų medžiagų premiksuose ir vandenyje:
                        
                                    —
                                 
                                 
                                    efektyvioji skysčių chromatografija su UV aptikimu (HPLC-UV).
                                 
                              
                     
                        Visų rūšių gyvūnai
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    Priedas maišomas su pašaru kaip premiksas.
                                 
                              
                                    2.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    3.
                                 
                                 
                                    Priedo etiketėje nurodoma:
                                    „Rekomenduojamas didžiausias veikliosios medžiagos kiekis naudojant atskirai arba kartu su kitais ribonukleotidais neviršijant to paties kiekio viename kg visaverčio pašaro, kurio drėgnis yra 12 % – 50 mg.“
                                 
                              
                                    4.
                                 
                                 
                                    Premiksų etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei premikso etiketėje nurodytas naudojimo kiekis viršytų 3 punkte nurodytą veikliosios medžiagos visaverčiame pašare kiekį.
                                 
                              
                     
                        2031 m. gruodžio 20 d.
                     
                  
               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.